# Rätoromanische chrestomathie X/Cudesch della Duttrina Catholica/Dalla Benedicziun del sacerdot

../Dal Sacramaint del sonch Öli ../Dal sonch Sacramaint del Matrimuni IncludiIntestazione 15 maggio 2023 75% Da definire
Rätoromanische chrestomathie X Caspar Decurtins 1916 CC BY-SA 3.0 GFDL Indice:Decurtins - Rätoromanische chrestomathie, X.djvu //it.wikisource.org/w/index.php?title=R%C3%A4toromanische_chrestomathie_X/Cudesch_della_Duttrina_Catholica/Dalla_Benedicziun_del_sacerdot&oldid=- 20230515234818 //it.wikisource.org/w/index.php?title=R%C3%A4toromanische_chrestomathie_X/Cudesch_della_Duttrina_Catholica/Dalla_Benedicziun_del_sacerdot&oldid=- 20230515234818
Dalla Benedicziun del sacerdot.
300. Chai ais la Benedicziun del sacerdot?
La Benedicziun del sacerdot ais quel Sacramaint, nel qual vegn concessa la possaunza sacerdotala e la grazia necessaria pel offici sacerdotal.
Il segn extern da quist sonch Sacramaint consista in quai, cha l’uvais-ch impona ils mauns als candidats ed als surdà il chalch con vin e la patena con l’üblada ed accompagna tot quai collas correspondentas oraziuns.
301. D’ingiunder savain nus, cha Jesus Christus ha institui la Benedicziun del sacerdot?
Cha Jesus Christus ha institui la Benedicziun del sacerdot savain nus:
1. or dalla soncha Srittüra.
2. or dalla constanta duttrina e prattia della soncha Baselgia.
1. „Eu t’admonesch, da renovar la grazia da Dieu, la quala ais in tai tras l’imposiziun da meis mauns.“2. Tim. I. 6.
2. „Tots duoi [il Battaisem e la Benedicziun del sacerdot] sun Sacramaints; ningün non ha dubi da quai.“S. Augustin. [p. 300
302. Qualas grazias conceda la Benedicziun del sacerdot?
La Benedicziun del sacerdot conceda quistas grazias:
1. Ella augmainta la grazia santificanta.
2. Ella conceda la possaunza sacerdotala ed imprima all’orma il segnavel inextinguibel da sacerdot.
3. Ella conceda amò grazias spezialas d’administrar la possaunza sacerdotala degnamaing.
300. In chai consista la possaunza sacerdotala?
La possaunza sacerdotala consista nella possaunza:
1. da celebrar il sacrifizi della soncha Messa;
2. d’administrar ils sonchs Sacramaints.
Per administrar vagliontamaing il sonch Sacramaint della Pentenzia, ais ultra dalla Benedicziun del sacerdot amò necessaria üna speciala autorisaziun dalla vart dels legitims superiurs ecclesiastics, la quala vegn nomnada 15 — jurisdicziun. La Benedicziun del Sacerdot consista da plüs benedicziuns: 1. las quatter benedicziuns inferiuras, 2. il Subdiaconat, 3. il Diaconat e, 4. il Presbyterat.
304. Polan surdar ün offizi spiritual eir soprastaunzas secularas?
Soprastaunzas secularas non polan surdar ningün offizi spiritual, causa cha quellas svess non haun ningüna possaunza spirituala.
La Baselgia conceda sovent a seculars sot chertas condiziuns il dret, da preschaintar als superiurs spirituals üna persuna per ün offizi ecclesiastic; ma l’offizi svess e la possaunza la prò po bè surdar l’autorità ecclesiastica.
Applicaziun: Honura ils spirituals, siond ch’els sun represchaintants da Dieu ed administraturs dels sonchs misteris; als fa per commond e ta regorda dals pleds da nos Segner: „Quel chi taicla a vus, taicla a mai, e quel chi spretscha a vus, quel spretscha a mai.“ — Rova spezialmaing als dits dellas quatter taimpras, als quals ils spirituals vegnan benedits, cha Dieu manda buns e degns sacerdots.